“เอเชี่ยน เอ็นจิเนียริ่งฯ” มอบเงินสนับสนุน 2 แสนบาท “วสท.”
"เอเชี่ยน เอ็นจิเนียริ่งฯ" มอบเงินสนับสนุน 2 แสนบาท "วสท."
4 ก.พ. 2564

นายสมจิตร์ เปี่ยมเปรมสุข รองประธานกรรมการบริหาร ฝ่ายปฎิบัติการ บริษัท เอเชี่ยน เอ็นจิเนียริ่ง คอนซัลแต้นส์ จำกัด (AEC) ในเครือ บริษัท สโตนเฮ้นจ์ อินเตอร์ จำกัด (มหาชน) หรือ STI กลุ่มบริษัทผู้นำในธุรกิจที่ปรึกษาบริหารและควบคุมงานก่อสร้าง และให้บริการออกแบบงานด้านสถาปัตยกรรมและวิศวกรรม มอบเงินสนับสนุน จำนวน 200,000 บาท ให้แก่ วิศวกรรมสถานแห่งประเทศไทย ในพระบรมราชูปถัมภ์ (วสท.) เพื่อใช้ในการปรับปรุงห้องบันทึกภาพและเสียง
โดยมี จีระศักดิ์ ปราชญ์โกสินทร์ เลขาธิการ วิศวกรรมสถานแห่งประเทศไทย เป็นตัวแทนในการรับมอบเงินสนับสนุน นอกจากนี้ ยังได้ร่วมบันทึกเทปรายการ “วิทยุคลินิกช่าง” ซึ่งเป็นรายการให้ความรู้งานทางด้านวิศวกรรม ออกอากาศทางสถานีวิทยุกระจายเสียงแห่งประเทศไทย FM 105 MHz ทุกวันเสาร์-วันอาทิตย์ เวลา 05.00 น. – 06.00 น.